

**Panel Craffu ar Warediadau y Tu Allan i'r Llys**

**Cylch Gwaith**

1. **Amcanion**
   1. Edrych yn ôl a chraffu, mewn ffordd agored a gonest, ar y Gwarediadau y tu allan i'r Llys a ddefnyddir gan Heddlu Gwent.
   2. Gwella cysondeb, tryloywder a hyder y cyhoedd yn y defnydd o Warediadau y tu allan i'r Llys.
   3. Sicrhau bod dioddefwyr wrth wraidd penderfyniadau Gwent mewn perthynas â Gwarediadau y tu allan i'r Llys.
   4. Sicrhau bod dioddefwyr yn cael eu clywed a bod eu pryderon yn cael sylw trwy gydol siwrnai'r dioddefwr trwy'r system cyfiawnder troseddol.
2. **Pwrpas**
   1. Rhoi adborth cyffredinol i'r Llu ynghylch a yw ei ddefnydd o Warediadau y tu allan i'r Llys yn briodol ac yn gyson â'i bolisïau a gweithdrefnau ei hun, ynghyd â rhai asiantaethau partner perthnasol (h.y. Canllawiau Gwasanaeth Erlyn y Goron i Erlynyddion).
   2. Rhoi cyhoeddusrwydd i fodolaeth y Panel a chanlyniadau cyffredinol canfyddiadau / argymhellion / adborth er mwyn sicrhau hyder yn y broses craffu o fewn y Llu gan bartneriaid cyfiawnder troseddol a Swyddfa Comisiynydd yr Heddlu a Throseddu.
   3. Darparu adroddiad cryno ar ôl pob cyfarfod Panel, yn cynnwys crynodeb o weithgarwch y Panel a'i ganlyniadau, i'w gyhoeddi trwy gyfrwng Swyddfa Comisiynydd yr Heddlu a Throseddu.
   4. Rhoi crynodeb blynyddol o'r gweithgarwch craffu i'r Fainc.
3. **Aelodaeth**
   1. Bydd y Panel yn cynnwys cynrychiolwyr wedi eu henwebu o'r asiantaethau canlynol yng Ngwent:

* Y Fainc (Cadeirydd)
* Gwasanaeth Erlyn y Goron (Erlynydd)
* Gwasanaeth Llysoedd a Thribiwnlysoedd ei Mawrhydi (Cynghorydd Cyfreithiol)
* Gwasanaethau Prawf Cenedlaethol
* Cynrychiolydd o Swyddfa Comisiynydd yr Heddlu a Throseddu
  1. Os bydd unrhyw aelod o'r Panel yn methu â bod yn bresennol, bydd dirprwy'n cael ei anfon, ble y bo'n bosibl. Dylai dirprwyon feddu ar y wybodaeth a'r profiad gofynnol i allu craffu ar ffeiliau a darparu adborth ar ran eu sefydliad.
  2. Gellir cyfethol asiantaethau eraill ar y Panel fel sy'n ofynnol gan y Panel.

1. **Cyfarfodydd**

* 1. Bydd y Panel yn cyfarfod bob tri mis; trefnir cyfarfodydd ychwanegol yn ôl disgresiwn y Cadeirydd.
  2. Bydd y Panel yn edrych yn ôl a chraffu ar ffeiliau achos yn annibynnol. Bydd y Cadeirydd yn dewis y ffeiliau o gronfa ddata anhysbys a bydd y Panel yn cytuno ar nifer y ffeiliau a'r hyn y dylid canolbwyntio arno ym mhob cyfarfod. Cyflwynir y ffeiliau i'r Panel a rhaid i bob aelod graffu ar yr achos yn defnyddio ei arbenigedd a rhoi dadansoddiad gonest ac agored y mae’n fodlon ei rannu gydag aelodau eraill y Panel.
  3. Bydd trafodaethau am achosion ac ystyriaethau'r Panel yn gyfrinachol ac ni ddylid eu trafod y tu allan i'r cyfarfod. Os bydd aelod o'r Panel yn adnabod unrhyw un sy'n ymwneud ag achos (ac eithrio adnabyddiaeth broffesiynol o swyddogion a staff heddlu sy'n ymwneud â'r achos) dylai ddatgan hynny wrth weddill y Panel ac ni ddylid ei gynnwys yn y gwaith o graffu ar yr achos hwnnw.

|  |
| --- |
| * 1. Bydd y Panel yn gwneud penderfyniad yn seiliedig ar feini prawf rhybuddiad ffurfiol, gan ddefnyddio'r opsiynau canlynol yn unig: * Defnydd priodol ac yn gyson â pholisïau Heddlu Gwent / Cod Ymarfer Gwasanaeth Erlyn y Goron i Erlynyddion. |
| * Defnydd priodol gyda sylwadau. |
| * Defnydd amhriodol ac anghyson â pholisïau. |
| * Y Panel yn methu â dod i gasgliad. |

* 1. Bydd penderfyniadau yn unfrydol ble bynnag y bo'n bosibl. Os bydd gofyn am bleidlais, bydd gan bob aelod un bleidlais. Bydd gan ddirprwyon bwerau pleidleisio. Bydd y Panel yn parchu annibyniaeth pob sefydliad sy'n aelod. Os na ellir dod i benderfyniad unfrydol, penderfyniad y mwyafrif fydd yn trechu ac os ceir pleidlais gyfartal, bydd pleidlais y Cadeirydd yn derfynol.
  2. Caiff yr agenda ar gyfer cyfarfodydd y Panel ei lunio yn ôl disgresiwn y Cadeirydd. Estynnir gwahoddiad i aelodau gyflwyno eitemau ar gyfer yr agenda a phapurau ategol 14 diwrnod cyn cyfarfodydd.
  3. Caiff agendau a phapurau eu dosbarthu wythnos cyn cyfarfodydd y Panel ble y bo'n bosibl.
  4. Mae pob aelod o'r Panel wedi ymroi i gyflawni camau gweithredu cytûn yn effeithiol, boed hynny fel Panel neu fel unigolyn.
  5. Bydd y Panel yn cynhyrchu adroddiad cyffredinol ar ôl pob cyfarfod, sy'n crynhoi ei ganfyddiadau a’i argymhellion i'r Llu. Caiff yr adroddiad ei gyhoeddi ar wefan Swyddfa Comisiynydd yr Heddlu a Throseddu.
  6. Bydd adroddiad blynyddol yn cael ei baratoi i'w gyflwyno i'r Pwyllgor Ynadon.

1. **Rhannu gwybodaeth**
   1. Bydd pob partner yn llofnodi'r protocol rhannu gwybodaeth cyffredinol a ddatblygwyd gan yr Heddlu.

Llofnod

Asiantaeth

Dyddiad